《秋怀 其一》
宋代·卫宗武

秋空日澄霁，秋气日萧瑟。塞马健嘶风，候虫悲吊夕。

卉木敛华滋，天地失颜色。来鸿谋稻粱，飞隼快搏击。

人境顿凄凉，物情亦悽恻。忧愁岂无端，感叹继韩笔。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。